พอดีผมมีอาการปวดแสบตรงลิ้นปี่แล้วถ่ายเป็นสีดำเหลวเกิดจากสาเหตุอะไรครับ
สวัสดีค่ะ หากอุจจาระมีสีดำสนิทและเหลว อาจเกิดจาก- การมีเลือดออกในกระเพาะอาหาร หรือลำไส้เล็กส่วนต้น โดยอาจจากการมีแผลในกระเพาะอาหาร หรือแผลในลำไส้เล็ก ซึ่งจะทำให้มีอาการปวดบริเวณลิ้นปี่หรือปวดค่อนไปทางด้านซ้าย อาจปวดแบบจุกแน่น หรือแสบร้อน นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น- มีเนื้องอก หรือมะเร็งในกระเพาะอาหาร หรือในลำไส้เล็ก มักทำให้มีอาการปวดท้องมาก อาการปวดรุนแรงขึ้นเรื่อยๆ เบื่ออาหาร และมีน้ำหนักลดลงอย่างมีนัยสำคัญ (คือมากกว่า 5% ในระยะเวลา 3 เดือน)- การทานยาเสริมธาตุเหล็ก หรือยาที่มีส่วนผสมของบิสมัทแต่หากอุจจาระมีสีเข้ม ไม่ได้ดำสนิท คือมีสีออกไปทางน้ำตาลเข้มหรือน้ำตาลดำ ก็อาจเกิดจากการทานอาหารหรือเครื่องดื่มที่มีสีเข้มได้ เช่น ช็อกโกแลต บีทรูท แก้วมังกรสีแดง บลูเบอร์รี่ กาแฟดำ เป็นต้นดังนั้น หากยังคงมีอาการถ่ายอุจจาระเหลวสีดำ และยังคงมีอาการปวดแสบลิ้นปี่ แนะนำควรไปพบแพทย์เพื่อตรวจและรักษาค่ะ ในเบื้องต้น ห้ามดื่มแอลกกอฮอล์ น้ำอัดลม อัดแก๊สต่างๆ ชา กาแฟ และเครื่องดื่มที่มีคาเฟอีนต่างๆ ไม่ทานยาแก้ปวดลดอักเสบชนิดต่างๆ ทานเฉพาะอาหารที่ย่อยง่าย รสไม่จัด และไม่สูบบุหรี่ นอกจากนี้อาจทานยาที่ช่วยยับยั้งการหลั่งกรด เช่น แรนิทิดีน (ranitidine) ยาโอเมพราโซล (omeprazole) เป็นต้น